פיה סקשישובסקה

**פיה סקשישובסקה** (בפולנית: **Pia Skrzyszowska**; נולדה ב-20 באפריל 2001) היא אתלטית פולנייה, אלופת אירופה (מינכן 2022) בריצת 100 מטר משוכות, זוכת מדליית ארד באליפות עולם באולם (גלאזגו 2024) ובאליפות אירופה באולם (אפלדורן 2025) בריצת 60 מטר משוכות, וסגנית אלופת אירופה (מינכן 2022) בריצת שליחות 4x100 מטר.

## ביוגרפיה
סקשישובסקה נולדה וגדלה בוורשה שבפולין. אמה היא הקופצת לרוחק לשעבר יולנטה ברטצ'אק , שהשתתפה באולימפיאדת סיאול (1988) וזכתה במדליית ארד באליפות אירופה באולם בשנת 1988.

### 2019
#### סגנית אלופת אירופה עד גיל 20
באליפות אירופה עד גיל 20 שנערכה בבורוס שבשוודיה במדליית כסף בריצת 100 מטר משוכות בשיא אישי חדש של 13.35 שניות.

### 2021
באליפות אירופה באולם שנערכה בטורון שבפולין במרץ סיימה במקום חמישי בריצת 60 מטר משוכות בתוצאה של 7.95 שניות. בשלב המוקדמות קבעה שיא אישי חדש של 7.96 שניות, ובשלב חצי הגמר קבעה שיא אישי חדש של 7.88 שניות.

#### אלופת אירופה עד גיל 23
באליפות אירופה עד גיל 23 שנערכה בטאלין שבאסטוניה ביולי זכתה במדליית זהב בריצת 100 מטר משוכות בשיא אישי חדש של 12.77 שניות.

באולימפיאדת טוקיו שנערכה ביולי-אוגוסט סיימה במקום 19 בריצת 100 מטר משוכות בתוצאה של 12.89 שניות. בנוסף, סיימה במקום עשירי בריצת שליחות 4x100 מטר בתוצאה של 43.09 שניות.

### 2022
באליפות העולם באולם שנערכה בבלגרד שבסרביה במרץ סיימה במקום 14 בריצת 60 מטר בתוצאה של 7.17 שניות.

באליפות העולם שנערכה ביוג'ין שבאורגון, ארצות הברית, ביולי, סיימה במקום עשירי בריצת 100 מטר משוכות בתוצאה של 12.62 שניות.

#### אלופת אירופה
באליפות אירופה שנערכה במינכן שבגרמניה באוגוסט זכתה במדליית זהב בריצת 100 מטר משוכות בתוצאה של 12.53 שניות, לפני לוקה קוזאק מהונגריה (12.69 שניות) ודיטאג'י קמבונדג'י משווייץ (12.74 שניות). בנוסף, זכתה במדליית כסף בריצת שליחות 4x100 מטר בשיא פולין חדש של 42.61 שניות.

### 2023
#### אלופת המשחקים האירופיים
במשחקים האירופיים שנערכו בקרקוב שבפולין ביוני זכתה במדליית זהב בריצת 100 מטר משוכות בתוצאה של 12.77 שניות.

באליפות העולם שנערכה באוגוסט בבודפשט שבהונגריה סיימה במקום 12 בריצת 100 מטר משוכות בתוצאה של 12.71 שניות. בנוסף, סיימה במקום חמישי בריצת שליחות 4x100 מטר בתוצאה של 42.66 שניות.

### 2024
#### מדליית ארד באליפות עולם באולם
באליפות העולם באולם שנערכה בגלאזגו שבממלכה המאוחדת במרץ זכתה במדליית ארד בריצת 60 מטר משוכות בתוצאה של 7.79 שניות, אחרי דיוויין צ'רלטון מאיי בהאמה (7.65 שניות) וסירנה סמבה-מאיילה מצרפת (7.74 שניות).

#### מדליית ארד באליפות אירופה
באליפות אירופה שנערכה ברומא שבאיטליה ביוני זכתה במדליית ארד בריצת 100 מטר משוכות בשיא אישי חדש של 12.42 שניות, אחרי סירנה סמבה-מאיילה (12.31 שניות) ודיטאג'י קמבונדג'י (12.40 שניות).

באולימפיאדת פריז שנערכה באוגוסט סיימה במקום תשיעי בריצת 100 מטר משוכות בתוצאה של 12.55 שניות.

### 2025
#### מדליית ארד באליפות אירופה באולם
באליפות אירופה באולם שנערכה באפלדורן שבהולנד במרץ זכתה במדליית ארד בריצת 60 מטר משוכות בתוצאה של 7.83 שניות, אחרי דיטאג'י קמבונדג'י (7.67 שניות) ונאדין ויסר מהולנד (7.72 שניות).

באליפות העולם באולם שנערכה בנאנג'ינג שברפובליקה העממית של סין בהמשך החודש סיימה במקום רביעי בריצת 60 מטר משוכות בשיא פולין חדש של 7.74 שניות.

## שיאים אישיים
### אצטדיון
* ריצת 100 מטר משוכות: 12.37 שניות (2024)
* ריצת 100 מטר: 11.12 שניות (2024)

### אולם
* ריצת 60 מטר משוכות: 7.74 שניות (2023), **שיא פולין**
* ריצת 60 מטר: 7.12 שניות (2022)

## קישורים חיצוניים

קטגוריה:אצניות פולניות
קטגוריה:אתלטיות פולניות
קטגוריה:רצות משוכות
קטגוריה:אלופות אירופה באתלטיקה
קטגוריה:רצות באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:פולניות שנולדו ב-2001